Vierailin kerran Indonesiassa veli Andreaksen kanssa.
Kristittyjä johtajia tuli tapaamaan meitä kaupungista Jaavan saarella.
He olivat innoissaan ja sanoivat: -
Elämme kuin Apostolien teoissa.
Olemme nähneet kasvua, enkeleitä, parantumisia, ihmeitä, -
hämmästyttäviä uskoontuloja.
He sanoivat: tulkaa kirkkoomme ja astutte Apostolien tekojen sivuille.
Andreas katsoi heitä ja sanoi:
Vai Apostolien tekojen. Näyttäkää minulle kokemanne vaino.
Vaino? he sanoivat. Ei sitä ole.
Teemme niin paljon hyvää täällä, että kaikki rakastavat meitä.
Andreas hymyili ja sanoi: Sitten ette voi elää Apostolien tekoja.
On totta, että Apostolien teoissa tapahtuu ihmeitä, kasvua -
ja kääntymisiä, mutta kirjan vahvin teema on vaino.
Alkuluvuissa Pyhä Henki vuodatetaan ja koetaan helluntai.
Seurakunta kasvaa Jerusalemissa. Pian johtavat apostolit ruoskitaan.
Sen jälkeen Stefanos kivitetään, -
Paavali alkaa vainoamisen, Pietari vangitaan, -
ja seurakunta hajaantuu valtavan vainon vuoksi.
Ja yllättävintä on, että Jumala halusi näin tapahtuvan, -
koska vaino tuo voimaa ihmisille, joilla ei ole ennen ollut sitä.
Se sysää heidät sinne, missä ei ole koskaan kuultu evankeliumia.
Niin evankeliumi leviää pakanoille. Vaino on evankeliumin moottori.
Antiokiasta tulee suurin lähettävä seurakunta Jerusalemin sijaan.
Vainoaja Paavalista tulee vainottu, häntä kivitetään Lystrassa, -
kansanjoukko käy hänen kimppuunsa ja hänet vangitaan Filippissä.
Häntä solvataan Beroiassa, hän on päästä hengestään Efesossa, -
välttää lynkkauksen Jerusalemissa -
ja on vankina kirjan loppuosan, -
selviää salamurhayrityksestä ja saapuu Roomaan kotiarestiin.
Ja kirja päättyy, kun Paavali on vielä pidätettynä.
Miksi näin käy? Siksi, että Jumala vie evankeliumin maailman ääriin -
kivun ja kahleitten kautta vainojen aikana.
Se on kirjan ydin. Apostolien teoissa ei ole mieltä ilman vainoa.
Evankeliumi leviää vain sen takia.
Vaino on evankeliumin moottori.
Se on Jumalan tapa toimia, -
ja vaikka se on hyvin tuntematon totuus nykypäivänä.
Ehkä se on edelleen hänen tapansa.
Eli käydään Apostolien teot läpi -
ja käytetään näitä tarinoita vainotusta seurakunnasta -
haastamaan meitä kirjan alkuperäisellä sykkivällä ytimellä.
Suomennos ja tekstitys: Open Doors Finland ry